Vážený pán

Boris Kollár

predseda NR SR

v mieste

 Vážený pán predseda NR SR,

v súlade s § 67 Rokovacieho poriadku NR SR, si Vám dovoľujem v prílohe zaslať návrh poslancov Národnej rady Slovenskej republiky Jozefa Habánika, Dušana Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.Predložený návrh zákona žiadam zaradiť do programu najbližšej riadnej schôdze NR SR. Predložením návrhu zákona v Národnej rade Slovenskej republiky a jej výboroch je poverený poslanec: Jozef Habánik.

S pozdravom

 Jozef Habánik

poslanec NR SR

Bratislava, 20. február 2023

NÁRODNÁ RADA SLOVENSKEJ REPUBLIKY

VIII. volebné obdobie

 Číslo:

**Návrh**

poslancov Národnej rady Slovenskej republiky

 Jozefa Habánika, Dušana Jarjabka

**na vydanie**

zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

|  |  |  |
| --- | --- | --- |
| Predkladajú:Jozef Habánik v.r.Dušan Jarjabek v.r. |  | Návrh na uznesenie:Národná rada Slovenskej republiky **schvaľuje**návrh poslancov Národnej rady Slovenskej republiky Jozefa Habánika, Dušana Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. |

Bratislava, február 2023

**NÁRODNÁ RADA SLOVENSKEJ REPUBLIKY**

**VIII. VOLEBNÉ OBDOBIE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Návrh**

**Zákon**

**z … 2022,**

**ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa mení takto:

1. V § 40 ods. 4 sa za slová „poslanca Národnej rady Slovenskej republiky,“ vkladajú slová „s výnimkou, ak ide o starostu alebo predsedu samosprávneho kraja,“.

2. V § 60 ods. 3 sa slová „750 až 1440“ nahrádzajú slovami „1500 až 1800“.

**Čl. II**

Tento zákon nadobúda účinnosť 1. júna 2023.

**DÔVODOVÁ SPRÁVA**

**A. Všeobecná časť**

Návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony predkladajú do legislatívneho procesu poslanci Národnej rady Slovenskej republiky: Jozef Habánik, Dušan Jarjabek.

Cieľom predloženého návrhu zákona je upraviť podmienky nezlučiteľnosti funkcie člena správnej rady verejnej vysokej školy. Návrhom sa odstraňuje chyba v zákone a nesúlad plnenia §60 ods. 2 a 3 s §62 ods. 3 písm. a) v definovaní rovnakej záťaže študenta vyjadrenej prostredníctvom ECTS kreditov (European Credit Transfer and Accumulation System).

Návrh zákona je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná, zákonmi, v súlade s právom Európskej únie a v súlade s nálezmi Ústavného súdu Slovenskej republiky.

Návrh zákona nemá vplyv na rozpočet verejnej správy, sociálne vplyvy, vplyvy na podnikateľské prostredie, životné prostredie, vplyvy na manželstvo, rodičovstvo a rodinu, na informatizáciu spoločnosti ani na služby verejnej správy pre občana.

**B. Osobitná časť**

**K Čl. I**

**K bodom 1 a 2**

Úprava podmienok nezlučiteľnosti funkcie člena správnej rady verejnej vysokej školy. V súlade so Štandardami pre študijný program SAAVŠ (čl. 2 ods.10) má každý študijný program určenú pracovnú záťaž pre jednotlivé študijné predmety vyjadrenú v ECTS kreditoch. Podľa §62 ods. 3 písm. a) predmetného zákona je štandardná záťaž študenta vyjadrená počtom 60 kreditov u študijných programov prvého stupňa, druhého stupňa alebo študijných programov spájajúcich prvý a druhý stupeň bez ohľadu na formu štúdia. Aktuálne znenie platného zákona č. 131/2002 Z. z. o vysokých školách zamedzuje spravodlivé a rovnaké definovanie záťaže študenta v dennej a externej forme štúdia pri definovaní váhy 1 ECTS kreditu vyjadreného v počte hodín výučby, vrátane samostatného štúdia a samostatnej tvorivej činnosti.

**K Čl. II**

Účinnosť sa navrhuje od 1. júna 2023, vzhľadom k harmonogramu prerokovania návrhu v NR SR.

**DOLOŽKA ZLUČITEĽNOSTI**

**návrhu právneho predpisu s právom Európskej únie**

1. **Predkladatelia návrhu právneho predpisu poslanci Národnej rady SR:** Jozef Habánik, Augustín Hambálek.
2. **Názov návrhu právneho predpisu:** Návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.
3. **Predmet návrhu právneho predpisu:**

a) nie je upravený v primárnom práve Európskej únie,

b) nie je upravený v sekundárnom práve Európskej únie,

c) nie je upravený v judikatúre Súdneho dvora Európskej únie.

**Predmet návrhu právneho predpisu nie je v práve Európskej únie upravený, preto sa body 4 a 5 nevypĺňajú.**

**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Termín začatia a ukončenia PPK:** *bezpredmetné*

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Negatívne | Žiadne |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  |  | x |
| 3. Sociálne vplyvy |  |  | x |
| – vplyvy na hospodárenie obyvateľstva, |  |  | x |
| – sociálnu exklúziu, |  |  | x |
| – rovnosť príležitostí a rodovú rovnosť a vplyvy na zamestnanosť |  |  | x |
| 4. Vplyvy na životné prostredie |  |  | x |
| 5. Vplyvy na informatizáciu spoločnosti |  |  | x |

**A.3. Poznámky**

*bezpredmetné*

**A.4. Alternatívne riešenia**

*bezpredmetné*

**A.5. Stanovisko gestorov**

*Návrh zákona bol zaslaný na vyjadrenie Ministerstvu financií SR.*